钦定古今图书集成/明伦汇编/闺媛典/第063卷 > 傅梓女〈李氏严氏附〉
## 钦定古今图书集成/明伦汇编/闺媛典/第063卷 > 傅梓女〈李氏严氏附〉

按《宁波府志》：“定海昌国傅梓女，年十七，美姿色，未字。
嘉靖丙辰，倭寇卒，至梓家，故濒海女，为贼所得，即以
石自破其面，流血涂地，贼怒磔之。后二年甲寅，有张
栋妻李氏，亦为寇所执，欲污之。李骂贼不屈，贼刃之。
县令宋继祖先后上于军门礼葬焉。先是庚戌有叶
小九妻严氏者，为漳贼所驱，知不免，投河而死。监司”
遣官礼祀之。